stanford-oval/wikipedia huggingface dataset:
לילי-רוז דפ
פילמוגרפיה > דיסקוגרפיה

| שנה | כותרת | אלבום |  |
| --- | --- | --- | --- |
| 2016 | "I'm the Man" עם הארלי קווין סמית' | פסקול "Yoga Hosers" |  |
| 2016 | "בייבי" עם הארלי קווין סמית' | פסקול "Yoga Hosers" |  |
| 2016 | "המנון קנדה" עם הארלי קווין סמית' | פסקול "Yoga Hosers" |  |
פרסים ומועמדויות

| שנה | פרס | קטגוריה | עבודה מועמדת | תוצאה | שופטים |
| --- | --- | --- | --- | --- | --- |
| 2017 | פרסי הסזאר ה-42 | השחקנית הכי מבטיחה | הרקדנית | מועמדות |  |
| 2017 | פרסי לומייר ה-22 | השחקנית הכי מבטיחה | הרקדנית | מועמדות |  |
| 2019 | פרסי הסזאר ה-44 | השחקנית הכי מבטיחה | הגבר הנאמן | מועמדות |  |
| 2019 | פריקס רומי שניידר | השחקנית הכי מבטיחה | עצמה | מועמדות |  |
| 2025 | פרס סטלייט | השחקנית הטובה ביותר בסרט קולנוע - דרמה | נוספרטו | מועמדות |  |
אולריקה בייסיגל

| --- | --- |

 לידה:  23 בדצמבר 1952 (בת 72) מילהיים על הרוהר, הרפובליקה הפדרלית של גרמניה 
 מקום לימודים:  אוניברסיטת מרבורג 
 מוסדות:  אוניברסיטת גטינגן  אוניברסיטת המבורג 
 פרסים והוקרה:  פרס היינץ מאייר-לייבניץ (1983) 
 
אולריקה בייסיגל (בגרמנית: Ulrike Beisiegel; נולדה ב-23 בדצמבר 1952) היא ביוכימאית ופרופסור גרמנייה. בשנת 2011 הייתה לאישה הראשונה שמונתה לנשיאת אוניברסיטת גטינגן, ומחקריה בנושא שומני כבד ומחלת טרשת העורקים זכו בפרסים רבים (ראו בפרק "פרסים והוקרה"). אותות הכבוד שזכתה בהם כוללים בין היתר את פרס לייבניץ, מדליית רודולף ופרופסור של כבוד.
קורות חייה

אולריקה בייסיגל נולדה במולהיים אן דר רוהר שבגרמניה.
לאחר שהשלימה את לימודיה לתואר ראשון בביולוגיה במינסטר ובמרבורג, וקיבלה תואר דוקטור לרפואה בביולוגיה אנושית בשנת 1979, היא עברה לדאלאס, טקסס (ארצות הברית). את פוסט הדוקטורט שלה היא עשתה באוניברסיטת טקסס בתחום הגנטיקה המולקולרית יחד עם ג'וסף ל. גולדשטיין ומייקל כריסטופר בראון (אנ'). עם סיום לימודיה חזרה למרבורג, שם עבדה כעוזרת מחקר במשך שנתיים, ולאחר מכן החלה לעבוד במרכז הרפואי האוניברסיטאי בהמבורג כיועצת אקדמית בשנת 1984. כשש שנים לאחר מכן, (1990), קיבלה הביליטציה באוניברסיטה, אשר אפשרה לה להפוך לפרופסור, תואר אותו קיבלה שש שנים נוספות אחר כך.
פועלה כדמות ציבורית

מלבד היותה פרופסור באוניברסיטה, בשנת 2000 בייסיגל נבחרה לכהן כחברת מועצה בקרן המחקר הגרמנית. לאחר שסיימה את כהונתה שם, כשנתיים אחר כך, נבחרה לחברה בוועדת הערכת הסנאט של איגוד לייבניץ, ובשנת 2005 מונתה גם ליו"ר ועדת נציב תלונות הציבור של קרן המחקר הגרמנית, שמטרתה לקבוע כללים לשיטות מדעיות טובות ולפקח על התנהלות מדעית פסולה.
בשנת 2006 הפכה לחברה במועצה הגרמנית למדעי הרוח (אנ') (GCSH) ומאוחר יותר, נבחרה לתפקיד של יו"ר ועדת המחקר של GCSH (German Council of Science and Humanities) בשנת 2008. באותה שנה (2008) הוענקה לבייסיגל מדליית רודולף שנהיימר, שהיא הפרס הגבוה ביותר שניתן על הישגים בתחום מחקר טרשת העורקים, וזהו תואר מכובד וראוי לשבח.
שנה לאחר מכן הפכה לסנאטורית של איגוד לייבניץ ומונתה לנשיאת אוניברסיטת גטינגן. היא הייתה האישה הראשונה בתפקיד זההיא כיהנה בתפקיד עד לשנת 2019 כאשר הוחפה על ידי ריינהרד יאן. במקביל היא הוסיפה לפעול כמנהלת המכון לביוכימיה וביולוגיה מולקולרית באוניברסיטת המבורג (תפקיד אשר קיבלה בשנת 2011) ומונתה לתפקיד פרופסור מדרגה C4.
פעילות אקדמית

לאחר שסיימה את הלימודים באוניברסיטה, המשיכה בייסיגל להתמקצעות בלימודי ביולוגיה אנושית בפקולטה לרפואה, בשימת דגש על תחומי הביוכימיה, גנטיקה אנושית, ופיזיולוגיה. עבודת הדוקטורט שלה, אותה החלה בשנת 1979, עסקה גם היא בתחום הביולוגיה האנושית. לפני שעברה לטקסס, היא שימשה כעוזרת מחקר במכון לגנטיקה אנושית באוניברסיטת מרבורג, ובדאלאס עשתה את פוסט-הדוקטורט שלה בחוג לגנטיקה מולקולרית, במרכז מדע הבריאות. לאחר כמה שנים נוספות של ייעוץ בנושאים הללו, בשנת 1990 קיבלה הביליטציה בתחום הביוכימיה, דבר אשר קידם אותה לעבר קבלת תואר פרופסור באוניברסיטת המבורג.
לאורך חיה האקדמיים פרסמה שני מאמרים בולטים;
Probucol inhibits not only the progression of atherosclerotic disease, but causes a different composition of atherosclerotic lesions in WHHL-rabbits. מאמר זה עוסק במחקר שביצעה יחד עם שותפיה, בו מצאה כי פרובוקול (Probucol) מעכב לא רק את התקדמות המחלה הטרשתית, אלא גורם להרכב שונה של נגעים טרשתיים אצל ארנבות WHHL.
Research integrity and publication ethics. מאמר זה עוסק באתיקת פרסום מאמרים ומידע מדעי, ומטרתו לחדד את החשיבות של התנהלות מקצועית והוגנת.
פרסים והוקרה

בין הפרסים שבהם זכתה אולריקה בייסיגל נמנים:
פרס היינץ מאיר-לייבניץ על עבודתה בנושא "פגמים בקולטן כגורם למחלה" (1983)
תואר דוקטור לשם כבוד מטעם אוניברסיטת אומאו (1996)
מדליית רודולף שנהיימר מטעם האגודה הגרמנית לחקר טרשת עורקים (2008)
מדליית אובו אמיוס (Ubbo Emmius) (2014)
דוקטור לשם כבוד מטעם אוניברסיטת אדינבורו (2015)
הערות שוליים

1 2  President of Goettingen University, professor of biochemistry, האתר של אוניברסיטת גטינגן, מידע וקורות חיים על בייסיגל
↑  Prof. Dr. Ulrike Beisiegel becomes future President of the University of Göttingen, כתבה באתר חדשות מדעי בשם IDW, על אולריקה בייסיגל
↑  Ulrike Beisiegel, Probucol inhibits not only the progression of atherosclerotic disease, but causes a different composition of atherosclerotic lesions in WHHL-rabbits, PubMed
↑  Prof. Dr. rer. physiol. Dr. h.c. Ulrike Beisiegel, מאמר מידעי קצר על הקריירה האקדמית של בייסיגל, מהאתר של אוניברסיטת המבורג
↑  Ulrike Beisiegel, Research integrity and publication ethics, PubMed
↑  Honorary Medal for University President Beisiegel, כתבה על אולריקה בייסיגל לאחר שזכתה במדליית רודולף שנהיימר
| --- | --- |
בקרת זהויות :  NLI: 987007605296405171  GND: 109633792  ISNI: 0000 0000 2529 3680  LCCN: n85351199  NTA: 133707733  SUDOC: 148276954  VIAF: 57189343   WorldCat (עם VIAF): 57189343
לשבור את הקרח (זיכיון)

| --- | --- |

 מבוסס על:  לשבור את הקרח 
 בימוי:  כריס באק ג'ניפר לי
 הופק בידי:  חברת וולט דיסני אולפני ההנפשה של וולט דיסני
 הכנסות:  ‏$2,730,598,972
 סרטים בסדרה:  לשבור את הקרח לשבור את הקרח 2
 
אלזה ואנה בדיסנילנד
אולאף בדיסנילנד
לשבור את הקרח (באנגלית: Frozen) הוא זיכיון מדיה של חברת וולט דיסני שהתפתח מסרט ההנפשה הממוחשבת בשם זה משנת 2013, בבימוי הצמד כריס באק וג'ניפר לי (שגם כתבה את תסריטו) ובהפקת פיטר דל וצ'ו. פסקול הסרט הולחן על ידי רוברט וקריסטן אנדרסון-לופז. ג'ון לאסיטר, ראש מחלקת הקריאייטיב של אולפני ההנפשה של וולט דיסני, שימש כמפיק הסרט בפועל. הסרט הראשון שאב השראה מהמעשייה "מלכת השלג" מאת הנס כריסטיאן אנדרסן.
מאז יציאת הסרט בנובמבר 2013 החל הזיכיון להתרחב בקצב מהיר במיוחד. עד כה הניב הזיכיון מספר אטרקציות שונות בפארקי דיסני, מוצרים נלווים, משחקי וידאו, ספרים, מופע דיסני על הקרח, מחזמר על במות ברודוויי ושני סרטים קצרים. כמו כן אישרה דיסני המשך לסרט ההנפשה וסדרת ספרים חדשה. בנובמבר 2014 פרסם אתר TheStreet.com כי "'לשבור את הקרח' כבר אינו סרט, אלא מותג עולמי, זיכיון גדול מהחיים המורכב ממוצרים, פארקי שעשועים והמשכים שככל הנראה יספיקו עד למאה הבאה".
סרטי הזיכיון > לשבור את הקרח

עלילת הסרט עוקבת אחר שתי אחיות נסיכות בממלכה ארנדל: אלזה, האחות הבכורה, בעלת כוחות קסם מולדים המאפשרים לה ליצור קרח ושלג; ואנה, האחות הצעירה, האמיצה והאופטימית. אלזה מקפיאה את הממלכה ואנה רצה להציל את אחותה ולהחזיר את החום אל ממלכת ארנדל שאותו אלזה הקפיאה. בדרך היא פוגשת את קריסטוף ואת האייל שלו סוון ואת איש השלג אולף.
סרטי הזיכיון > לשבור את הקרח 2

אלזה, אנה, אולף, קריסטוף וסוון יוצאים למסע ליער הקסום, בעקבות הקול המסתורי. לאחר המפגש הראשון עם חלקי הערפל במגע של אלזה, מופיעה רוח האוויר, בצורת טורנדו, וסוחפת את כולם במערבולת שלה. אלזה עוצרת את זה על ידי ירי נחלי שלג ויוצרת פסלי-קרח. הפסלים הם תמונות מעברו של אביהם. אז מתברר שאמם, המלכה אידונה, הייתה משבט נורתולדרה, והיא זו שהצילה את אגנאר. הם נתקלים בצפון נורתולדרה בשתי כיתות חיילים משבט ארנדל ומשבט נורתולדרה, שעדיין נמצאים בסכסוך זה עם זה. כשרוח האש מופיעה, אלזה מגלה שהיא סלמנדרה קסומה נסערת והיא מרגיעה אותה. אלזה ואנה יוצרות הפסקת אש בין החיילים משני השבטים. מאחר שהם מסבירים כי אמם הייתה בת שבט נורתולדרה, ואביהם בא מארנדל, כי זה החיבור באהבה בין היריבים. לימים אלזה לומדת את קיומה של רוח חמישית והיא זו שתאחד בין האנשים לבין הקסם שבטבע.
סרטי הזיכיון > לשבור את הקרח 3 ולשבור את הקרח 4

בפברואר 2023, הכריז בוב איגר על סרט המשך נוסף בתהליך עבודה. בנובמבר של אותה השנה, איגר חשף שהאולפן עובד על סרט "לשבור את הקרח" רביעי בנוסף. הבמאית ג'ניפר לי, שיצרה את שני הסרטים המקוריים, מעורבת באופן פעיל בפיתוח גם "לשבור את הקרח 3" וגם "לשבור את הקרח 4" עם הצוות שלה בחברת דיסני. הפזמונאים קריסטן אנדרסון-לופז ורוברט לופז, שעבדו על המוזיקה לסרטים הקודמים, יחזרו לכתוב שירים ונעימות חדשים לשני סרטי ההמשך הללו. איגר פרסם את ההכרזה הזו מדיסנילנד הונג קונג, במקביל לטקס הפתיחה של "World of Frozen", אטרקציה חדשה בפארק, בהשראת ממלכת ארנדל.
הכנסות הסרטים

| סרט | תאריך יציאה | הכנסות ‏> ברחבי העולם | תקציב ‏ |
| --- | --- | --- | --- |
| לשבור את הקרח | 27 בנובמבר 2013 | $1,280,802,282 | $150,000,000 |
| לשבור את הקרח 2 | 22 בנובמבר 2019 | $1,450,022,173 | $150,000,000 |
| הכנסות מלאות | הכנסות מלאות | $2,730,598,972 | $300,000,000 |
ביקורת

| סרט | אתר Rotten Tomatoes | אתר Metacritic |
| --- | --- | --- |
| לשבור את הקרח | 90% | 74% |
| לשבור את הקרח 2 | 77% | 64% |
| סיכום דרוגים לממוצע | 83% | 69% |
סרטים קצרים > קדחת הקרח

קדחת הקרח (באנגלית: Frozen Fever) הוא סרט אנימציה קצר שהופק על ידי אולפני ההנפשה של וולט דיסני והוצאתו בוצעה על ידי חברת וולט דיסני. הסרט מתרחש לאחר אירועי הסרט לשבור את הקרח, ומספר את סיפור מסיבת יום ההולדת של אנה. כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות.
ביום הולדתה של אנה, אלזה מתכננת לה מסיבת הפתעה בעזרתם של קריסטוף, סוון, ואולף; אבל בעוד היא מובילה את אנה במסע אחר מתנות יום ההולדת באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש. אנשי השלג הקטנים מתחילים לפרק את הקישוטים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים בדיוק בזמן לחזרתן של אנה ואלזה. לאחר שאלזה כמעט נופלת ממגדל השעון, אנה משכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבה שארגנו לכבודה, אלזה מתעטשת ויוצרת כדור שלג ענק דרך שופר ענקי, שפוגע בהאנס המרצה את עונשו בבית הכלא. או אז אלזה נשכבת במיטתה תחת השגחתה וטיפולה של אנה. בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם נשארים עם איש השלג הענק מרשמלו.
סרטים קצרים > ההרפתקה של אולף

לשבור את הקרח - ההרפתקה של אולף (באנגלית: Olaf's Frozen Adventure, בתרגום חופשי: "ההרפתקה הקפואה של אולף") הוא סרט אנימציה קצר שהופק על ידי אולפני ההנפשה של וולט דיסני והוצא לאקרנים על ידי חברת וולט דיסני. הסרט הוקרן ב-22 בנובמבר 2017 בארצות הברית ביחד עם הסרט "קוקו" של פיקסאר. וב-30 בנובמבר 2017 הוקרן בישראל.
עונת החגים הראשונה מאז נפתחו שערי הארמון מחדש ואנה ואלזה מארחות את החגיגה הגדולה לכל תושבי ארנדל. לאחר שתושבי העיר עוזבים את החגיגות מוקדם מהצפוי כדי לבלות את החג עם משפחותיהם על פי מיטב המסורת, האחיות מבינות כי מעולם לא הייתה להן מסורת משפחתית כזו. לכן, אולף יוצא למסע בממלכה כדי להביא אליהן הביתה את מיטב המסורת ולהציל את חג המולד הראשון שלהן לבד.
סרטים קצרים > היה היה איש שלג

היה היה איש שלג (באנגלית: Once Upon a Snowman) הוא סרט קצר אמריקאי בהנפשה ממוחשבת, מסוגת פנטזיה וקומדיה, אשר בוים ונכתב על ידי דן אברהם וטרנט קורי. הסרט הופץ בשירות הסטרימינג דיסני+ ב-23 באוקטובר 2020. בישראל הסרט בדיבוב עברי הופיע בשירות בהגעתו לארץ ב-16 ביוני 2022.
הסרט מתרחש במהלך אירועי הסרט הראשון בזיכיון, והוא עוקב אחר אולף מיד לאחר שנוצר על ידי אלזה ולפני שפגש את אנה, קריסטוף וסוון. הסרט היה מועמד לפרס אמי לבידור בפריים‑טיים לסדרת הנפשה קצרה יוצאת מן הכלל בטקס פרס אמי לבידור בפריים טיים ה-73 והפסיד לפרק "קרח" מתוך הסדרה "אהבה, מוות ורובוטים".
מחזמר

לשבור את הקרח (באנגלית: Frozen) הוא מחזמר המבוסס על תסריט לסרט של אולפני דיסני באותו השם שנכתב על ידי התסריטאית והבמאית ג'ניפר לי. המחזמר כולל את הפסקול והשירים המקוריים שנכתבו עבור הסרט על ידי הזוג רוברט לופז וקריסטן אנדרסון-לופז, לצד שירים חדשים ומקוריים שנכתבו עבורו. המחזמר נוסה לראשונה בתיאטרון ביואל שבדנוור, קולורדו באוגוסט 2017, ועלה לראשונה על הבימות של תיאטראות ברודוויי בתיאטרון סנט ג'יימס במרץ 2018.
אטרקציות בפארקים של דיסני > לשבור את הקרח באושר ובעושר

לשבור את הקרח באושר ובעושר הוא מתקן אפל הממוקם בביתן נורווגיה שבתצוגת העולם בפארק השעשועים אפקוט באתר הנופש דיסניוורלד באורלנדו שבפלורידה. המתקן נחנך בשנת 2016, והחליף את מתקן 'מאלסטרום', שנסגר בשנת 2014. סיפור המסגרת של המתקן הוא שיט בסירה לעבר הסיפור של "לשבור את הקרח".
אטרקציות בפארקים של דיסני > לשבור את הקרח: חי בהיפריון

לשבור את הקרח: חי בהיפריון הוא מחזמר במשך שעה שמוצג בתיאטרון היפריון. הצגת הבכורה הייתה ב-27 במאי 2016.
מגן האוהדים

| --- | --- |

גביע מגן האוהדים
 ענף:  כדורגל 
 תאריך ייסוד:  1999 
 ארגון מפעיל:  MLS 
 מספר מתמודדים:  28 
 מדינות משתתפות:  ארצות הברית ארצות הברית קנדה קנדה
 יבשת:  אמריקה הצפונית
 זוכה:  אינטר מיאמי (זכייה ראשונה)
 הכי הרבה זכיות:  לוס אנג'לס גלאקסי ודי.סי. יונייטד (4 זכיות)
 אתר מגן האוהדים
 
מגן האוהדים (באנגלית: Supporters' Shield) הוא פרס שנתי הניתן לקבוצה בעלת המאזן הטוב ביותר בעונה הסדירה של ה-MLS, ליגת הכדורגל הראשונה של ארצות הברית וקנדה. מגן האוהדים מוענק מדי שנה מאז 1999, והוא הוכר כתואר על ידי הליגה. בפרס מגן האוהדים משתמשים בשיטה הנהוגה ברוב הליגות בעולם, לפיה הקבוצה שזוכה במספר הנקודות הרב ביותר בעונה הסדירה היא האלופה. מאז 2006, הקבוצה הזוכה במגן האוהדים משתתפת בליגת האלופות של CONCACAF בעונה הבאה.
די.סי. יונייטד ולוס אנג'לס גלאקסי הן הקבוצות שזכו הכי הרבה פעמים בתואר, ארבע פעמים כל אחת. הזוכה הנוכחית (2024) היא אינטר מיאמי, שזכתה בתואר בפעם הראשונה בתולדותיה.
היסטוריה

ב-MLS, לאחר העונה הרגילה מתקיים פלייאוף שבסופו משחק הגמר גביע ה-MLS. הקבוצה שסיימה במקום הראשון מקבל את המועדון שסיים במקום הנמוך ביותר מבין כל הקבוצות שעלו לפלייאוף.
בשנת 1997 הציע אוהד הכדורגל ניק לורוס את הרעיון של הענקת תואר לקבוצה המסיימת ראשונה בסיום העונה הסדירה, לאחר שקבוצת טמפה ביי מיוטיני, שסיימה את העונה הסדירה עם המאזן הטוב ביותר, הודחה בגמר האזורי ולא העפילה לגביע ה-MLS. ועדה המורכבת מנציגים של אוהדי כל קבוצות ה-MLS שינתה את השם ל"מגן האוהדים", אך בשל חילוקי דעות בין חברי הוועדה, ההצעה לא יצאה אל הפועל.
בשנה שלאחר מכן ניסתה קבוצה אחרת בהנהגת הכדורגלן סם פיירון להחיות את הרעיון על ידי מתן פרס לאלופת העונה הסדירה. ה-MLS סירבה לממן את הרעיון, פיירון החל לגייס כספים כדי לרכוש גביע בעזרת תרומותיהם של אוהדי קבוצות הליגה השונות. גיוס הכספים הועלה לתודעה בעזרת פרשן ה-MLS של ESPN באותה העת, פיל שוהן. בסופו של דבר נאסף סכום של כמעט 3,000 דולר אמריקאי, והגביע יוצר מכסף על ידי האמנית פאולה ריצ'רדסון תמורת 2,200 דולר.
בסופו של דבר הגביע היה מוכן והפרס הוענק לראשונה בשנת 1999 לדי.סי. יונייטד.
בפברואר 2006 החליטה פדרציית הכדורגל של ארצות הברית שזוכת מגן האוהדים תייצג את המדינה בליגת האלופות של CONCACAF, יחד עם אלופת ה-MLS. במקרה והזוכה בגביע ה-MLS היא גם הזוכה במגן האוהדים, הקבוצה בעלת המאזן השני הטוב ביותר בעונה הסדירה תעפיל איתה.
שמונה פעמים (1997, 1999, 2000, 2002, 2008, 2011, 2017, ו-2022) זוכת מגן האוהדים זכתה גם בגביע ה-MLS באותה שנה. בשנת 2011 הודיעה הליגה כי זוכת מגן האוהדים תפגוש בשלב רבע גמר גביע ה-MLS את הקבוצה שסיימה במקום הנמוך ביותר מבין הקבוצות שהגיעו לשלב זה.
פורמט

החל מעונת 2000 מערכת הניקוד ב-MLS זהה למערכת הניקוד הבין-לאומית: שלוש נקודות לניצחון, אחת עבור תיקו ואפס נקודות להפסד. במקרה של שוויון בסך הנקודות המתצטברות בסוף העונה ייעשה שימוש בשוברי השוויון הבאים:
מספר הניצחונות
מאזן שערים
מספר השערים
נקודות שליליות (מעבירות וכרטיסים צהובים ואדומים)
מאזן שערי חוץ
שערי חוץ
מאזן שערי בית
שערי בית
הטלת מטבע
זכיות לפי שנים

| שנה | זוכה | מאזן (נ'-ה'-ת') | נקודות | סגנית | מאזן (נ'-ה'-ת') | נקודות |
| --- | --- | --- | --- | --- | --- | --- |
| 1996 | טמפה ביי מיוטיני | 19–9–4 | 61 | לוס אנג'לס גלאקסי | 15–9–8 | 53 |
| 1997 | די.סי. יונייטד | 17–7–8 | 59 | קנזס סיטי וויזרדס | 14–9–9 | 51 |
| 1998 | לוס אנג'לס גלאקסי | 22–6–4 | 70 | די.סי. יונייטד | 17–5–10 | 61 |
| 1999 | די.סי. יונייטד | 17–6–9 | 60 | לוס אנג'לס גלאקסי | 17–8–7 | 58 |
| 2000 | קנזס סיטי וויזרדס | 16–7–9 | 57 | שיקגו פייר | 17–9–6 | 57 |
| 2001 | מיאמי פיוז'ן | 16–5–5 | 53 | שיקגו פייר | 16–6–5 | 53 |
| 2002 | לוס אנג'לס גלאקסי | 16–9–3 | 51 | סן חוזה ארת'קווייקס | 14–11–3 | 45 |
| 2003 | שיקגו פייר | 15–7–8 | 53 | סן חוזה ארת'קווייקס | 14–7–9 | 51 |
| 2004 | קולומבוס קרו | 12–5–13 | 49 | קנזס סיטי וויזרדס | 14–9–7 | 49 |
| 2005 | סן חוזה ארת'קווייקס | 18–4–10 | 64 | ניו אינגלנד רבולושן | 17–7–8 | 59 |
| 2006 | די.סי. יונייטד | 15–7–10 | 55 | דאלאס | 16–12–4 | 52 |
| 2007 | די.סי. יונייטד | 16–7–7 | 55 | צ'יבאס ארצות הברית | 15–7–8 | 53 |
| 2008 | קולומבוס קרו | 17–7–6 | 57 | יוסטון דינמו | 13–5–12 | 51 |
| 2009 | קולומבוס קרו | 13–7–10 | 49 | לוס אנג'לס גלאקסי | 12–6–12 | 48 |
| 2010 | לוס אנג'לס גלאקסי | 18–7–5 | 59 | ריאל סולט לייק | 15–4–11 | 56 |
| 2011 | לוס אנג'לס גלאקסי | 19–5–10 | 67 | סיאטל סאונדרס | 18–7–9 | 63 |
| 2012 | סן חוזה ארת'קווייקס | 19–6–9 | 66 | ספורטינג קנזס סיטי | 18–7–9 | 63 |
| 2013 | ניו יורק רד בולס | 17–9–8 | 59 | ספורטינג קנזס סיטי | 17–10–7 | 58 |
| 2014 | סיאטל סאונדרס | 20–10–4 | 64 | לוס אנג'לס גלאקסי | 17–7–10 | 61 |
| 2015 | ניו יורק רד בולס | 18–10–6 | 60 | דאלאס | 18–10–6 | 60 |
| 2016 | דאלאס | 17–8–9 | 60 | קולורדו ראפידס | 15–6–13 | 58 |
| 2017 | טורונטו | 20–9–5 | 69 | ניו יורק סיטי | 16–9–9 | 57 |
| 2018 | ניו יורק רד בולס | 22–7–5 | 71 | אטלנטה יונייטד | 21–7–6 | 69 |
| 2019 | מועדון הכדורגל לוס אנג'לס | 21–4–9 | 72 | ניו יורק סיטי | 18–6–10 | 64 |
| 2020 | פילדלפיה יוניון | 14–4–5 | 47 | טורונטו | 13–5–5 | 44 |
| 2021 | ניו אינגלנד רבולושן | 22–5–7 | 73 | קולורדו ראפידס | 17–7–10 | 61 |
| 2022 | מועדון הכדורגל לוס אנג'לס | 21–9–4 | 67 | פילדלפיה יוניון | 19–5–10 | 67 |
| 2023 | סינסינטי | 20–5–9 | 69 | אורלנדו סיטי | 18–7–9 | 63 |
| 2024 | אינטר מיאמי | 22–4–8 | 74 | לוס אנג'לס גלאקסי | 18–7–7 | 61 |
זכיות לפי שנים > שוברי שוויון

1 2  מאזן שערים
↑  ראש בראש
↑  שערי זכות
↑  מספר ניצחונות
זכיות לפי קבוצות

| קבוצה | זכיות | סגנויות | שנות זכייה | שנות סגנות |
| --- | --- | --- | --- | --- |
| לוס אנג'לס גלאקסי | 4 | 4 | 1998, 2002, 2010, 2011 | 1996, 1999, 2009, 2014 |
| די.סי. יונייטד | 4 | 1 | 1997, 1999, 2006, 2007 | 1998 |
| קולומבוס קרו | 3 | 0 | 2004, 2008, 2009 |  |
| ניו יורק רד בולס | 3 | 0 | 2013, 2015, 2018 |  |
| סן חוזה ארת'קווייקס | 2 | 2 | 2005, 2012 | 2002, 2003 |
| מועדון הכדורגל לוס אנג'לס | 2 | 0 | 2019, 2022 |  |
| ספורטינג קנזס סיטי | 1 | 4 | 2000 | 1997, 2004, 2012, 2013 |
| שיקגו פייר | 1 | 2 | 2003 | 2000, 2001 |
| דאלאס | 1 | 2 | 2016 | 2006, 2015 |
| סיאטל סאונדרס | 1 | 1 | 2014 | 2011 |
| טורונטו | 1 | 1 | 2017 | 2020 |
| פילדלפיה יוניון | 1 | 1 | 2020 | 2022 |
| ניו אינגלנד רבולושן | 1 | 1 | 2021 | 2005 |
| טמפה ביי מיוטיני | 1 | 0 | 1996 |  |
| מיאמי פיוז'ן | 1 | 0 | 2001 |  |
| סינסינטי | 1 | 0 | 2023 |  |
| אינטר מיאמי | 1 | 0 | 2024 |  |
| ניו יורק סיטי | 0 | 2 |  | 2017, 2019 |
| קולורדו ראפידס | 0 | 2 |  | 2016, 2021 |
| צ'יבאס ארצות הברית | 0 | 1 |  | 2007 |
| יוסטון דינמו | 0 | 1 |  | 2008 |
| ריאל סולט לייק | 0 | 1 |  | 2010 |
| אטלנטה יונייטד | 0 | 1 |  | 2018 |
| אורלנדו סיטי | 0 | 1 |  | 2023 |
קבוצות שהתפרקו מסומנות בכתב נטוי.
שליחות קטלנית (זיכיון)

| --- | --- |

 יוצר:  ג'יימס קמרון וגייל אן הרד
 פרסומים מודפסים
 ספרים:  T2: Infiltrator (2001) T2: Rising Storm (2003) T2: The Future War (2004)
 סרטים וטלוויזיה
 סרטים:  שליחות קטלנית (1984)   שליחות קטלנית 2: יום הדין (1991)   שליחות קטלנית 3: עלייתן של המכונות (2003)  שליחות קטלנית: התעוררות (2009)   שליחות קטלנית: ג'נסיס (2015)   שליחות קטלנית: גורל אפל (2019)
 סדרות טלוויזיה:  שליחות קטלנית: יומני שרה קונור
דמות המחסל בסרטי "שליחות קטלנית"
שליחות קטלנית (באנגלית: Terminator) הוא שמו של זיכיון מדע בדיוני אמריקאי שנוצר על ידי ג'יימס קמרון וגייל אן הרד. הזיכיון כולל סדרה של סרטים, קומיקס, רומנים, ומדיה נוספת שמתמקדת בעיקר במלחמה פוסט-אפוקליפטית בין ישות על ממוחשבת המבוססת על בינה מלאכותית אשר מכונה סקיינט, לבין בני האדם המעטים ששרדו את המלחמה אשר מונהגים על ידי ג'ון קונור. סקיינט נלחמת בבני האדם באמצעות ארסנל עצום של סייבורגים אשר מכונים "מחסלים". דגם בולט של המחסלים בכל הסרטים בזיכיון הוא דגם הסייבורגים T-800 (דגם 101) שגולם על ידי ארנולד שוורצנגר מהסרט הראשון ועד לסרט השישי בזיכיון. מסע בזמן הוא אלמנט בולט בכל הסרטים בזיכיון, כאשר בחלק ניכר מהסרטים הן בני אדם והן "מחסלים" נשלחים בחזרה בזמן על מנת לשנות את העבר ובאופן זה לגרום לשינויים בעתיד.
הזיכיון התחיל בשנת 1984 כאשר יצא לאקרנים הסרט "שליחות קטלנית" אשר נכתב ובוים על ידי ג'יימס קמרון. בשנת 1991 יצא לאקרנים סרט ההמשך "שליחות קטלנית 2: יום הדין". שני הסרטים זכו להצלחה מסחרית ניכרת והיו הסרטים בזיכיון שזכו להצלחה הרבה ביותר בקרב המבקרים. הסרטים הבאים בזיכיון, אשר רובם הופקו ללא מעורבותו של ג'יימס קמרון, היו פחות פופולרים בקרב צופי הקולנוע ולא זכו לאותה ההצלחה בקרב המבקרים. "שליחות קטלנית 3: עלייתן של המכונות" שיצא לאקרנים ב-2003, ולאחר מכן "שליחות קטלנית: התעוררות" שיצא לאקרנים ב-2009. "שליחות קטלנית: התעוררות" יצא למעשה כחלק מטרילוגיה חדשה, אשר המשך ההפקה של הסרטים שלה בוטל לבסוף.
קמרון לקח חלק בהפקת הסרט "שליחות קטלנית: ג'נסיס" כיועץ. הסרט, אשר יצא לאקרנים ב-2015 אשר היה אתחול לזיכיון אשר הסתעף מציר הזמן של הסרט המקורי. הסרט היה כישלון אומנותי ומסחרי. לקמרון היה תפקיד גדול יותר כמפיק של הסרט "שליחות קטלנית: גורל אפל" משנת 2019 אשר היה סרט המשך ישיר ל"שליחות קטלנית 2" שעלילתו התעלמה מקיומם של שלושת הסרטים הקודמים בזיכיון. בנוסף, הן "שליחות קטלנית: ג'נסיס" והן "שליחות קטלנית: גורל אפל" נוצרו כסרטים הראשונים בטרילוגיות סרטים נפרדות, אך לבסוף בשתי המקרים הוחלט לא להפוך אותן לטרילוגיות סרטים משום שהם הפכו לכישלונות קופותיים.
מלבד סרטי הקולנוע בזיכיון ג'יימס קמרון לקח גם חלק בבימוי "T2-3D: Battle Across Time"(אנ') אשר הייתה אטרקציית פארק שעשועים שהושקה לציבור בשנת 1996 והייתה מעין מיני סרט המשך לסרט שליחות קטלנית 2 בו הופיעו כל השחקנים הראשיים מהסרט שליחות קטלנית 2. בנוסף לכך הופקה בעבר גם סדרת הטלוויזיה "שליחות קטלנית: יומני שרה קונור" ללא מעורבותו של ג'יימס קמרון. הסדרה שודרה במקור בין השנים 2008 ל-2009. גם העלילה של סדרת הטלוויזיה הייתה המשך ישיר לעלילת שליחות קטלנית 2 והתרחשה בציר זמן חלופי שהתעלם מהסרט השלישי בזיכיון ומכל האירועים שיתרחשו בסרטים הבאים בזיכיון. באוגוסט 2024 עלתה לשידור סדרת האנימה "שליחות קטלנית: ההתחלה". בנוסף, לאורך השנים נוצרו במסגרת הזיכיון גם חוברות קומיקס, ומשחקי וידאו רבים. נכון לפברואר 2010, הגיעו רווחי הזיכיון לסכום של כ-3 מיליארד דולר.
עלילה כללית של התכנים בזיכיון

עלילת הסרטים וסדרות הטלוויזיה בזיכיון מתמקדת במאבק בין בני האנוש שכמעט ונכחדו לבין ישות על ממוחשבת המבוססת על בינה מלאכותית אשר מכונה סקיינט. סקיינט פותחה במקור על ידי חברת סייברדיין האמריקנית. באוגוסט 1997 סקיינט החלה לפתח מודעות עצמית והגיעה למסקנה שהאנושות כולה מהווה איום על קיומה. בעקבות כך סקיינט מגבשת תוכנית לחיסול באופן שיטתי של כל האנושות. המערכת משגרת את כל ארסנל הנשק הגרעיני של ארצות הברית לעבר ברית המועצות וגורמת למלחמה גרעינית כוללת שגורמת בסופו של דבר למותם של מעל לשלושה מיליארד בני אדם בכל רחבי העולם - מעל למחצית מאוכלוסיית העולם. השרידים של המלחמה הגרעינית ניצודו על ידי צבא הסייבורגים של סקיינט. בהמשך הן המכונות והן המורדים משתמשים בטכנולוגיית מסע בזמן על מנת לנסות לשנות אירועים בעבר שיצליחו להכריע את תוצאות המלחמה בין המכונות לאנושות בעתיד.